Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1016/09/5502	Čadca, 17.12.2012
EEČ : 2-37-228-2012

U Z N E S E N I E

Trestná vec:	obvinený XXXXX a spol. 
Prečin:	Hrubý nátlak podľa § 191 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov v spolupáchateľstve podľa § 20 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	trvalé bydlisko: XXXXX, 
1/ v presne nezistený deň v mesiaci jún alebo júl roku 2009 v mieste trvalého bydliska XXXXX pri rodinnom dome číslo XXXXX v XXXXX, XXXXX, okres XXXXX požadovali od XXXXX vyplatenie finančnej hotovosti v sume XXXXX- Korún českých, ktorú podlžnosť mal menovaný voči nezistenej osobe na území XXXXX z obchodného styku, pričom keď im XXXXX oznámil, že im požadovanú čiastku nevyplatí, nakoľko nemá peniaze, tak mu uviedli, že mu zapália dom, záhradu, autá a zabijú psa,

2/ dňa 17.08.2009 pri rodinnom dome číslo XXXXX v XXXXX, XXXXX, okres XXXXX, požadovali od XXXXX vyplatenie finančnej hotovosti v sume XXXXX- Korún českých, ktorú podlžnosť mal menovaný voči nezistenej osobe na území XXXXX z obchodného styku, pričom keď im XXXXX oznámil, že im požadovanú čiastku nevyplatí, nakoľko nenastala splatnosť záväzku, tak mu uviedli, že ak to nezaplatí, tak sa mu môže prihodiť nešťastie, že mu môže zhorieť dom, že sa niečo môže stať jemu, alebo jeho rodinným príslušníkom,

3/ dňa 28.09.2009 v čase okolo 18.00 hodine prišli k rodinnému domu číslo XXXXX v XXXXX, XXXXX okres XXXXX, kde rozbili na dome tri sklenené okenné tabule a následne na druhý deň 29.09.2009 opakovane trikrát v čase od 14.50 hodiny do 16.03 hodiny telefonicky požadovali od XXXXX vyplatenie finančnej hotovosti v sume XXXXX,- Korún českých, ktorú podlžnosť mal menovaný voči nezistenej osobe na území XXXXX z obchodného styku, pričom mu uviedli, že ak im požadovanú čiastku nevyplatí, tak sa budú také veci, ako udalosť zo dňa 28.09.2009 opakovať každý deň, pričom XXXXX naposledy telefonicky kontaktovali dňa 30.09.2009, kedy mu oznámili, že peniaze im musí vyplatiť do piatku 02.10.2009, a ak ich nevyplatí, tak mu rozbijú chalupu, pričom dňa 02.10.2009 sa dostavili do miesta trvalého bydliska XXXXX za účelom prevzatia peňazí, kde boli zadržaní políciou. 

lebo je trestné stíhanie neprípustné podľa § 9 odsek 1 písmeno g.
Odôvodnenie:
Podľa článku 29 odsek 1 Zmluvy medzi Českou republikou a Slovenskou republikou o právnej pomoci poskytovanej justičnými orgánmi a úprave niektorých právnych vzťahov v občianskych a trestných veciach, podpísanej 29. októbra 1992 v Prahe, s poukazom na článok 6 odsek 1 Európskeho dohovoru o odovzdávaní  trestného konania, dojednaného 15. mája 1972 v Štrasburgu a v mene Českej a Slovenskej Federatívnej republiky podpísaného v Štrasburgu 13. februára 1992,   bolo trestné stíhanie obvinených XXXXX a XXXXX odovzdané do Českej  republiky. 

Dňa 03.12.2012 bol Okresnej prokuratúre v Čadci doručený právoplatný rozsudok Krajského súdu v XXXXX pod sp. zn. XXXXX zo dňa 30.03.2012, ktorý nadobudol právoplatnosť dňa 30.03.2012, ktorým bolo rozhodnuté o skutkoch, pre ktoré bolo odovzdané trestné stíhanie obvinených XXXXX a XXXXX do Českej republiky, pričom o trestnom stíhaní obžalovaných na území Českej republiky bolo už rozhodnuté. 

	Podľa čl. 54 Dohovoru, ktorým sa vykonáva Schengenská dohoda zo 14. júna 1985 uzatvorená medzi vládami štátov Hospodárskej únie Beneluxu, SRN a Francúzskej republiky o postupnom zrušení kontrol na ich spoločných hraniciach, podpísaného v Schengene 19. júna 1990 (Schengenský dohovor) osoba právoplatne odsúdená jednou zo zmluvných strán nesmie byť pre ten istý čin stíhaná inou zmluvnou stranou, a to za predpokladu, že v prípade odsúdenia bol trest už odpykaný alebo sa práve odpykáva alebo podľa práva štátu, v ktorom bol rozsudok vynesený, už nemôže byť vykonaný. 

	Podľa čl. 35 ods. 1 písm. b/ bod i/ Európskeho dohovoru o odovzdávaní trestného konania, ktorý ratifikovala SR aj ČR, osobu nad ktorou bol vynesený právoplatný a vykonateľný rozsudok, nemožno pre ten istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ uložený trest bol úplne vykonaný alebo sa vykonáva.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

	Podľa § 9 ods. 1 písm. g)  Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje  medzinárodná zmluva.

	Keďže v tomto prípade je trestné stíhanie proti obvineným XXXXX a XXXXX neprípustné podľa § 9 ods. 1 písm. g) Trestného poriadku z vyššie uvedených dôvodov, rozhodla som tak, ako je uvedené vo výrokovej časti tohto uznesenia a trestné stíhanie som podľa § 215 ods. 1 písm. b) Tr. por.   zastavila.
Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho oznámenia cestou Okresnej prokuratúry Čadca na Krajskú prokuratúru Žilina. Sťažnosť má odkladný účinok. 

JUDr. Anna Lašová
prokurátorka